alexandrainst/scandi-wiki huggingface dataset:
Anne Aanerud

Anne Aanerud (født 30. desember 1952, død 18. desember 2020) var en norsk tekstilkunstner.

Aanerud skapte stofftrykk i et geometrisk formspråk med store flater, ofte i forhold til arkitektur. I den første delen av sin karriere benyttet hun klare, sterke farger, men gikk senere mer over til en mindre del av fargeskalaen.

Aanerud underviste blant annet på kunsthåndverkskolene i Bergen og i Oslo, og hadde flere stor utsmykkingsoppdrag, som skoler, sykehus og kulturhus, den norske ambassaden i Saudi-Arabia (1985), Aker Brygge i Oslo (1989) og St. Olavs hospital i Trondheim 2007.

Referanser

Kilder 
 kulturnett.no

Norske tekstilkunstnere
Fødsler i 1952
San Diego Comic-Con

San Diego Comic-Con International (opprinnelig San Diego Comic book convention), vanligvis kjent som Comic-Con eller San Diego Comic-Con, er en messe om tegneserier og moderne populærkultur som holdes over fire dager om sommeren i San Diego i USA. Den ble startet i 1970 med 145 deltagere, og har de siste årene blitt besøkt av  deltagere.

Eksterne lenker 
 

San Diego
Tegneserier i USA
Repeterende arrangementer etablert i 1970
Kultur i California
1970 i California
Jesper Tørring

Jesper Tørring (født 27. september 1947 i Randers) er en dansk friidrettsutøver.  Han vant gull i høydehopp under EM 1974 i Roma.

I 1971 satte han dansk rekord i lengde med 7,80 m, en rekord som ikke ble slått før i 2003. Han var dansk mester i lengde hvert år 1967–1977, dansk mester i høyde 1972–79 (bortsett fra 1974) samt mester på 110 meter hekk 1971–1977 (bortsett fra 1972).

Referanser

Eksterne lenker 
 
 Jesper Tørrings danske mesterskap og rekorder

Personer fra Randers kommune
Danske høydehoppere
Europamestere i friidrett for Danmark
Danske mestere i friidrett
Deltakere for Danmark under Sommer-OL 1972
Friidrettsutøvere under Sommer-OL 1972
Deltakere for Danmark under Sommer-OL 1976
Friidrettsutøvere under Sommer-OL 1976
Snitt (mengdelære)

Innenfor matematikken er snittet mellom to mengder A og B, mengden av alle elementer som ligger i både A og B.

Snittet mellom A og B skrives A ∩ B.

Eksempler
 {A, B, C, D} ∩ {C, D, E} = {C, D}
 {x | x er et partall} ∩ {x | x er et oddetall} = Ø

Se også
 Union
 Mengdelære

Mengdelære
Binære operasjoner
Mubarak Hassan Shami

Mubarak Hassan Shami (født som Richard Yatich 1. desember 1980 i Kenya) er en langdistanseløper som representerer Qatar.

Shami konkurrerer hovedsakelig på maraton og ble asiatisk mester i 2006 i Doha. I 2007 tok Shami sølv under VM i Osaka.

Eksterne lenker 
 

Qatarske maratonløpere
Deltakere for Qatar under Sommer-OL 2008
Friidrettsutøvere under Sommer-OL 2008
Fødsler i 1980
Sake

Sake (酒) er den vestlige betegnelsen på en japansk alkoholholdig drikk som brygges av polert ris. På japansk heter drikken nihonshu (日本酒, Nihonshū); ordet sake benyttes på japansk om all alkoholholdig drikke.

Å kalle sake for risvin er ikke helt korrekt ettersom fremstillingsprosessen mer ligner den man benytter ved brygging av øl.

Kvalitetsgrader
Sake deles inn i enklere futsū-shu (普通酒) og finere tokutei meishōshu (特定名称酒). Den siste klassifiseres i fire grader:

 Honjōzō-shu (本醸造酒), med en unse alkohol ekstra tilsatt.
 Junmai-shu (純米酒), uten tilsatt alkohol og med 40 % av risens vekt bortpolert.
 Ginjō-shu (吟醸酒), uten tilsatt alkohol og med 50 % av risens vekt bortpolert.
 Daiginjō-shu (大吟醸酒), uten tilsatt alkohol og med 60 % av risens vekt bortpolert.

Referanser

Kilder 
 Store Norske Leksikon - Sake – japansk drikk

Alkoholholdige drikker
Japansk drikke
TV6 Norge (Kinnevik)

TV6 Norge var en norsk riksdekkende reklamefinasiert TV-kanal som eksisterte fra 1995 til 1996. TV6 var en nisjekanal med kvinner som sin målgruppe. Dette var noe som gjenspeilte i programprofilen: blant annet: Ricki Lake Show, moteprogrammet Moteplaneten og diverse kunstløp-programmer. På grunn av lave seertall ble den i juli 1996 slått sammen med ZTV Norge og Sportskanalen til 3+. Norske medieeksperter og reklameformidlere hadde lenge spådd TV6 en kort levetid, fordi seerne hadde «sviktet så katastrofalt».

Kanalsjef var Nina Grann. TV6 var en søsterkanal til svenske TV6, som på den tiden var ledet av Brita Sohlberg.

Seertall og markedsandeler
Kanalen var kun tilgjengelig via kabel-TV den første tiden, noe som gjorde at den bare hadde et seerpotensiale på 500 000.. Det førte til mange telefoner både til VG og kabelselskapene. Etter et halvt års tid kunne rundt en million nordmenn ta inn kanalen.

Kanalen hadde meget lave seertall. En undersøkelse foretatt av MMI høsten 1995 viste at kanalen kun hadde en markedsandel på 0,3% av den totale TV-tittingen. Målingen var hentet fra i alt åtte TV-uker fra uke 36 til uke 43. (til sammenligning hadde NRK en andel på 41,9%, TV2: 33,3%, TVNorge: 7,7%, TV3: 6,1%, og TV+: 0,9%).

På grunn lave seertall ble den i juli 1996 slått sammen med ZTV Norge og Sportskanalen til kanalen 3+. 3+ levetid ble imidlertid en kortlivet affære da den ble nedlagt allerede i oktober samme år. Kanalen hadde da et underskudd på 30 millioner kroner.

Sentrale personer i kanalen
Nina Grann, kanalsjef
Solveig Otnes, programleder for Moteplaneten
Nanna Bjone, programleder for Mye Mere Menn (1995)

Referanser

Norske TV-kanaler
TV-kanaler etablert i 1995
Opphør i 1996
Øivind Østang

Øivind Østang, født 27. september 1949 i Borge i Østfold, er en norsk journalist og forfatter. Han er cand.philol. fra Universitetet i Oslo 1977 med engelsk hovedfag, fransk mellomfag og statsvitenskap mellomfag.

Biografi 
Fra 1970 til 1975 var han inspisient i NRK Fjernsynets nyhets- og reportasjeavdeling. Han var journalist i avisen Vårt Land sommeren 1975, deltids journalist i ukeavisen Vår Kirke 1976-1978 og heltids journalist samme sted 1978-1980. Fra 1980 til 1986 og fra 1988 til 1991 var han redaktør i Den norske kirkes informasjonstjeneste.Fra 1986 til 1988 var han informasjonssekretær ved Statsministerens kontor, og fra 1991 til 2007 informasjonssjef samme sted. Fra 2007 til 2017 var han seniorrådgiver ved Statsministerens kontor.

Bibliografi 
 Hjem til Nidaros – Norges nølende vandring siden 1814  Oslo 1997 ISBN 82-476-0015-3
 Maktens høyborg – Statsministerens kontors historie og politiske hovedsaker siden 1945 Sammen med Dag Berggrav Oslo 1997 ISBN 82-504-2475-1
 Hellige steder i nord - Hvordan folkekirkene i England, Sverige, Finland og Norge forvaltet gamle valfartssteder i det hellige år 2000 Rapport til Kirke-, utdannings- og forskningsdepartementet, om et prosjekt støttet av Sunnivastipendiet Oslo 2001. 
 Pilegrim gjennom Europa - min vandring dag for dag fra Grefsen til Roma i 2015 Oslo 2016 ISBN 978-82-300-1439-4

Kilder 
 Øivind Østang 60 år. Fødselsdagsomtale i Aftenposten Kultur 27. september 2009 side 19.

Eksterne lenker 
  Litteratur - Olavsarven har flere lenker til tekster av Østang 
 Den norske kirke på hjemvei – Fra Oslo til Nidaros, fra konge til erkebiskop. Foredrag av Øivind Østang

NRK-journalister
Journalister i Vårt Land
Norske sakprosaforfattere
Personer fra Fredrikstad kommune
Fødsler i 1949
AT&T Stadium

AT&T Stadium, tidligere Cowboys Stadium, er en innendørs stadion som ligger i Arlington, Texas, og er hjemmebanen til Dallas Cowboys. Med en kapasitet på 80 000 sitteplasser, som kan utvides til 112 000 hvis man tar med ståplasser, er det en av verdens største innendørs arenaer. Publikumsrekorden på 105 121 ble satt 20. september 2009 i møtet mellom Cowboys og New York Giants.

AT&T Stadium ble tegnet av det Dallas-baserte arkitektselskapet HKS, Inc..

I taket henger en videokube med to 1 078m² store HD-skjermer (1080p). Skjermene er 49 meter lange, og de største i sitt slag.

Super Bowl 

Super Bowl XLV ble spilt på Cowboys Stadium 6. februar 2011.

Eksterne lenker 
 

Idrettsanlegg i USA
Billy Sharp

William Louis «Billy» Sharp (født 5. februar 1986) er en engelsk fotballspiller som spiller for Sheffield United FC.

Leeds United betalte en sum anslått til £600 000 for å frigi ham fra kontrakten i Southampton. Sharp spiller i angrep og har tidligere spilt for klubbene Rushden & Diamonds FC, Scunthorpe United FC og Leeds United AFC. Sharp gikk fra Scunthorpe United FC til Sheffield United sommeren 2007 for en sum på rundt 2 millioner pund. I desember 2009 vant Sharp PFA Championship Player of the Month award for Doncaster Rovers.

Den 13. august 2014 meldte han overgang fra Southampton til Leeds United AFC, hvor han skrev under på en treårskontrakt.

Referanser

Eksterne lenker 
 

Engelske fotballspillere
Fotballspillere for Sheffield United FC
Fotballspillere for Rushden & Diamonds FC
Fotballspillere for Scunthorpe United FC
Fotballspillere for Doncaster Rovers FC
Fotballspillere for Southampton FC
Fotballspillere for Nottingham Forest FC
Fotballspillere for Reading FC
Fotballspillere for Leeds United FC
Personer fra Sheffield
Fødsler i 1986
Alexis Copello

Alexis Copello (født 12. august 1985) er en cubansk friidrettsutøver som konkurrerer i tresteg. Siden 30. mars 2017 har han representert Aserbajdsjan. Hans fremste internasjonale meritter er bronse fra VM i friidrett 2009 og tre andreplasser sammenlagt i Diamond League, sist gang i 2016.

Karriere 
Copello kom på andreplass i tresteg i ALBA-lekene 2005, én cm bak sin landsmann Osniel Tosca. I Sentralamerikanske og karibiske leker 2006 fikk han sølv i tresteg, og i CACAC-mesterskapet 2008 (Central American and Caribbean Athletic Confederation) fikk han bronse.

Copello deltok i OL 2008 i Beijing, men ble utslått i kvalifiseringen. I 2009 vant han gull i Det sentralamerikanske og karibiske mesterskapet i friidrett (Campeonato CAC Atletismo), med ny mesterskapsrekord på 17,33 meter. Under VM 2009 hoppet han 17,36, og dette holdt til bronsemedalje.

Året etter fikk han sølv i Verdenscupen i friidrett 2010 i Split, bak Marian Oprea, og i VM i friidrett 2011 fikk han fjerdeplass, med 17,47 meter. I Det iberoamerikanske mesterskapet i friidrett 2010 vant han tresteg, med ny mesterskapsrekord på 17,28.

Han fikk sølv i Diamond League både i 2010 og 2011, og han fikk gull i Panamerikanske leker 2011.

I 2012 fikk han syvendeplass i VM i friidrett innendørs 2012 i Istanbul.

Referanser

Eksterne lenker 
 
  Profil hos Tilastopaja Oy (arkivert)

Cubanske tresteghoppere
Aserbajdsjanske tresteghoppere
Deltakere for Cuba under Sommer-OL 2008
Friidrettsutøvere under Sommer-OL 2008
Deltakere for Cuba under Sommer-OL 2012
Friidrettsutøvere under Sommer-OL 2012
Deltakere for Cuba under VM i friidrett 2009
Deltakere for Cuba under VM i friidrett 2011
Deltakere for Aserbajdsjan under VM i friidrett 2017
Deltakere for Aserbajdsjan under VM i friidrett 2019
Deltakere for Aserbajdsjan under EM i friidrett 2018
Deltakere for Aserbajdsjan under EM i friidrett 2022
Peltoperlidae

Cryptoperla
 Microperla
 Peltoperla
 Peltoperlopsis
 Peltopteryx
 Sierraperla
 Soliperla
 Tallaperla
 Viehoperla
 Yoraperla

Peltoperlidae er en av familiegruppene av steinfluer. De er tilknyttet et liv i vann som nymfer (larve), de voksne tar ikke til seg føde og lever ikke så lenge. Steinfluer finnes bare i nærheten av ferskvann. Selv om de voksne har fire vinger er de ikke særlige dyktige flygere og finnes sjeldent langt fra stedet de levde som nymfe.

Utseende 
Nymfene til denne familien er meget karakteristiske: de tre ryggskjoldene (pronotum, mesonotum og metanotum) er sterkt bladaktig utvidet mot sidene og dekker mesteparten av hodet, beina og roten av bakkroppen. Hodet er bredt og avrundet, med små fasettøyne. Antennene er tynne og omtrent så lange som hode + thorax (inkludert det utvidete metanotum). Bakkroppen er kort og kjegleformet, haletrådene er omtrent så lange som den delen av bakkroppen som er synlig ovenfra. De har pølseformede gjeller på undersiden av thorax ved roten av hvert bein, men disse sitter ikke i knipper.

De voksne insektene er gjerne gulaktige på farge og har forholdsvis lite hode og pronotum, store vinger. De to haletrådene er ganske korte, omtrent så lange som de tre bakerste bakkroppsleddene eller enda kortere.

Levevis 
Nymfene lever i elver og bekker med rikelig med sedimenter på bunnen. De kryper rundt mellom døde blader og andre planterester som har samlet seg mellom steiner eller i bakevjer, og spiser av disse. Utviklingen tar ett til to år. De er svært vare for miljøforandringer. De voksne steinfluene flyr sent på våren eller tidlig på sommeren.

Systematisk inndeling 

 Ordenen steinfluer, Plecoptera
 Underordenen Arctoperlaria
 Gruppen Systellognatha
 Overfamilien Pteronarcyoidea
 Familien Peltoperlidae
 Underfamilien Microperlinae
 Slekten Microperla Chu, 1928 
 Underfamilien Peltoperlinae
 Slekten Cryptoperla Needham, 1909 – ca. 20 arter, Asia
 Slekten Peltoperla – 2 arter, østlige Nord-Amerika
 Slekten Peltoperlopsis – Asia
 Slekten Peltopteryx Stark, 1989
 Slekten Sierraperla – én art, sørvestlige Nord-Amerika
 Slekten Soliperla – 6 arter, nordvestlige Nord-Amerika
 Slekten Tallaperla – 6 arter, østlige Nord-Amerika
 Slekten Viehoperla – én art, østlige Nord-Amerika
 Slekten Yoraperla Ricker, 1952 – 2 arter i vestlige Nord-Amerika, også i Asia

Kilder 
 Sømme, Laurits 2001. Insekter. (Original: McGavin, George C. 2000. Insects, spiders and other terrestical arthropods.) N. W. Damm & Søn AS. ISBN 82-512-0601-4

Eksterne lenker 
 
 The Tree of Life – Peltoperlidae (engelskspråklig)
 CSIRO – Steinfluer, (Plecoptera) (engelskspråklig)
 Norsk Entomologisk forening
 Billedgalleri over nordamerikanske arter

Steinfluer
Grethe Sønck

Grethe Sønck, opprinnelig Grethe Ingeborg Nielsen Hald (født 16. juli 1929, død 12. februar 2010) var en dansk film-, revyskuespiller og sanger. Hun tok etternavnet Sønck i 1968.

Filmografi 
 Elefanter på loftet (1960)
 Soldaterkammerater på efterårsmanøvre (1961)
 Don Olsen kommer til byen (1964)
 Der var engang (1966)
 Naboerne (1966)
 Olsen-banden (1968)
 Dage i min fars hus (1968)
 Midt i en jazztid (1969)
 Revykøbing kalder (1973) revy
 Prins Piwi (1974) tegnefilm
 Familien Gyldenkål sprænger banken (1976)
 Krummerne (1991)
 Roser & persille (Tango for tre) (1993)
 Olsen-bandens sidste stik (1998)
 Krummerne - Så er det jul igen (2006)

Referanser

Eksterne lenker 
 
 
 Hjemmeside for «Hele Danmarks Grethe»

Danske sangere
Danske skuespillere
Dannebrogordenen
Personer fra Struer
Dinorwig vannkraftverk

Dinorwig vannkraftverk er et underjordisk såkalt pumpekraftverk i nordre Wales, i utkanten av nasjonalparkområdet Snowdonia. Det ligger nord i fylket Gwynedd, i den nedlagte skifergruva ved Dinorwig under fjellet Elidir Fawr (924 m). Installert effekt i anlegget er 1 700 – 1 800 MW, fordelt på seks turbiner. 

Øvre reservoar er Marchlyn Mawr, mens nedre reservoar for utskiftningen av vann er den 1,8 km lange innsjøen Llyn Peris, begge i Snowdonia. Tunnelsystemene for leding av vann til kraftgenerasjonen er på 16 km lenge. Anleggsarbeidene foregikk fra 1974 til 1984.

Fallhøyden (hydraulig head) er på 545 meter.

Eksterne lenker
 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
 Dinorwig Power Station – offisiell hjemmeside.

Vannkraftverk i Storbritannia
Pumpekraftverk i Storbritannia
Chloroperlidae

Chloroperlinae
 Paraperlinae

Chloroperlidae er en av familiegruppene av steinfluer. De er tilknyttet et liv i ferskvann som nymfer (larve), de voksne tar ikke til seg føde og lever ikke så lenge. Steinfluer finnes bare i nærheten av ferskvann. Selv om de voksne har fire vinger er de ikke særlige dyktige flygere og finnes sjeldent langt fra stedet de levde som nymfe.

Utseende 
Små til middelsstore steinfluer med lange haletråder. Både voksne og nymfer er gjerne lyst gule eller grønnlige på farge.
Hos de voksne er begge vingepar smale, temmelig like på formen, bakvingen mangler et utvidet analfelt. Hodet har to mørke punktøyne (ocelli) i pannene. Bakerst har det to haletråder som er omtrent så lange som bakkroppen.
Nymfene er slanke, hodet litt bredere enn pronotum, som er ganske lite og ovalt. Haletrådene er forholdsvis korte.

Levevis 
Nymfene finnes på sand- eller grusbunn i elver eller også på slik bunn i strandsonen på næringsfattige innsjøer.

Systematisk inndeling med norske arter 

 Ordenen steinfluer (Plecoptera)
 Underordenen Arctoperlaria
 Gruppen Systellognatha
 Familien Chloroperlidae
 Underfamilien Chloroperlinae – bare denne forekommer i Europa
 Slekten Chloroperla Newman, 1836 – 10 arter i Europa
 Slekten Isoptena Enderlein, 1909 – én art i Europa
 Slekten Siphonoperla Zwick, 1967 – 7 arter i Europa, i Norge:
 Siphonoperla burmeisteri (Pictet, 1841)
 Slekten Xanthoperla Zwick, 1967 – én art i Europa, også i Norge:
 Xanthoperla apicalis (Newman, 1836)
 Underfamilien Paraperlinae – 3 slekter, ikke i Europa

Kilder 
 Sømme, Laurits 2001. Insekter. (Original: McGavin, George C. 2000. Insects, spiders and other terrestical arthropods.) N. W. Damm & Søn AS. ISBN 82-512-0601-4
 Fauna Europaea, utbredelsesdatabase over europeiske dyr

Eksterne lenker 
 
 The Tree of Life – Steinfluer, (Plecoptera) (engelskspråklig)
 CSIRO – Steinfluer, (Plecoptera) (engelskspråklig)
 Norsk Entomologisk forening
 Bilder av nordamerikansk art

Steinfluer
Steinfluer formelt beskrevet i 1912
Ben Cruachan vannkraftverk

Ben Cruachan vannkraftverk er et vannkraftanlegg med en demning og et underjordisk såkalt pumpekraftverk i vestre Skottland, som ligger oppe i fjellene øst i fylket Argyll and Bute, under fjellet Ben Cruachan (1 126 m). Installert effekt i anlegget er 440–440 MW, fordelt på fire turbiner.

Demningen som skaper det øvre reservoaret er 316 meter lang. Øvre reservoar er Cruachan Reservoir, mens nedre reservoar 360 meter lavere for utskiftningen av vann er den 840 km² store innsjøen Loch Awe. Anlegget eies av Scottish Power. Anleggsarbeidene foregikk fra 1960 til 1966.

Eksterne lenker
 Cruachan – the hollow mountain – hjemmeside om besøksmuligheter og anlegget.

Vannkraftverk i Storbritannia
Demninger i Storbritannia
Pumpekraftverk i Storbritannia
Kraftverk i Skottland
Demninger fullført i 1965
Kraftverk etablert i 1965
1965 i Storbritannia
Grande Dixence vannkraftverk

Grande Dixence er et vannkraft-kompleks bestående av den 285 meter høye Grande Dixence-demningen og kraftstasjonene Bieudron, Fionnay, Nendaz og Chandoline i kantonen Valais, helt sørvest i Sveits. 

Bieudron-stasjonen i Cleuson har tre Peltonturbiner hver på 432 – 449 MW, med totalt installert vannkrafteffekt på 1 269 MW. Direkteeffekten av Grand Dixence og litt kraft fra Mauvoisin-demningen (128 MW), gir en vannkraftproduksjon på inntil 1 800 – 2 100 MW i hele komplekset.

Grande Dixence vannkraftverk er et kompleks som omfatter følgende fire kraftstasjoner:
Bieudron – 1.269 MW, 3 turbiner, høydefall 1.883 m
Fionnay – 290-321  MW, 12 turbiner, høydefall 874 m
Chandoline – 150 MW, 10 turbiner, høydefall 1.748 m
Nendaz – 390-408 MW, 12 turbiner, høydefall 1.008 m

Reservoarene omfatter Lac de Cleuson på 0,51 km², og Lac des Dix på 3,65 km². Sistnevnte reguleres av Grande Dixence-demningen, som er hele 285 meter høy og dermed den høyeste i Europa. Demningens vekt er 15 millioner tonn, mer enn vekten av Keops-pyramiden. Innsjøen, som ligger 2 364 moh., blir inntil 284 meter dyp når den er fylt opp med inntil 400 millioner m³ vannmengder. 

De fire kraftstasjonene ligger 1 800 meter lavere enn demningen, altså på om lag 550 moh. nede i Rhône-dalen. Det er i tillegg egne pumpestasjoner i Arolla, Ferpècle, Stafel og Z'Mutt. Operatørselskapet er det lokale konsortiet Grande Dixence SA, som ble grunnlagt i 1950 og holder til i byen Sitten. Årlig produksjon er på om lag 2 TWh, som utgjør om lag en femtedel av den elektriske kraften som produseres ved hjelp av oppdemming i Sveits.

Den første demningen i Grande Dixence ble anlagt 1922–47, men dagens store demning ble nyanlagt fra 1951 til 1965, gjennom 15 års anleggsarbeid. I 1958 ble vekselstasjonen i Chamoson satt opp, og i løpet av tjue år var totaleffekten oppe i 800 MW. Dette ble mer enn doblet gjennom anleggsarbeider 1993–98, da kraftstasjonen i Cleuson ble bygget ut.

I år 2000 inntraff det et brudd i det ene avløpsrøret for vann fra demningen, og anlegget ble stengt for rekonstruksjon. Dette startet i 2005 og er planlagt ferdigstilt i 2010.

Eksterne lenker
 Grande Dixence – hjemmeside på engelsk.
 Grande Dixence – historie.
 Historisches Lexikon der Schwaiz – «Grande Dixence».

Vannkraftverk i Sveits
Pumpekraftverk i Sveits
Wallis
Yarelis Barrios

Yarelys Barrios Castañeda (født 12. juli 1983 i Pinar del Rio) er en cubansk friidrettsutøver som konkurrerer i diskos.

I VM 2007 i Osaka satte hun ny personlig rekord i finalen på 63,90, et resultat som holdt til bronsemedalje.

I 2008 forbedret hun den personlige rekorden til 66,13. Hun deltok også i OL 2008 i Beijing, og tok sølv med et kast på 63,64. Øvelsen ble vunnet av Stephanie Brown Trafton. Barrios avsluttet året med å vinne IAAF World Athletics Final i Stuttgart med et kast på 64,88.

I VM 2009 i Berlin kastet hun 65,31 og tok med sølv. Igjen avsluttet hun sesongen med å vinne IAAF World Athletics Final med et kast på 65,86.

Personlig rekord 
 Diskos – 66,13 m (2008)

Referanser

Eksterne lenker 
 

Fødsler i 1983
Cubanske diskoskastere
Diamond League-vinnere
Olympiske sølvmedaljevinnere for Cuba
Medaljevinnere under Sommer-OL 2008
Deltakere for Cuba under Sommer-OL 2008
Friidrettsutøvere under Sommer-OL 2008
Deltakere for Cuba under Sommer-OL 2012
Friidrettsutøvere under Sommer-OL 2012
Deltakere for Cuba under VM i friidrett 2009
Deltakere for Cuba under VM i friidrett 2013
Peter August Friedrich von Holstein-Beck

Peter August Friedrich von Holstein-Beck (født 1696 i Königsberg, død 1775 i Reval) var en tysk adelsmann, etterhvert prins av Holstein-Beck, og guvernør for den lokale landdagen og dermed for det russiske Guvernementet Estland i årene 1743–1753.

Referanser

Guvernementet Estland
Fødsler i 1696
Dødsfall i 1775
Huset Slesvig-Holstein-Sønderborg-Beck
Anikita Repnin

Anikita Repnin (født 12. august 1668 i Moskva, død 3. juli 1726 i Riga) var en russisk adelsmann og general. Han utmerket seg under den store nordiske krig og inntok Riga i 1710.

Liv og virke

Bakgrunn 
Anikita Repnin kom fra en kjent russisk adelsfamilie. Hans far, fyrst Ivan Borisovitsj Repnin, var sjefen for Den sibirske prikaz. Da Anikita Repnin fylte 16 år, ble han bragt til den elleveårige Peter I som spalnik (kammerpasje) (i 1683).

Virke
Han var en nær medarbeider av Peter den store, som han også hadde vokst opp sammen med. Da Sofia Aleksejevna ble satt inn som regent i 1689, fulgte han Peter til klosteret Troitse-Sergijeva Lavra, og dro deretter selv til Azov for å slutte seg til kampene i den russisk-tyrkiske krig (1686-1700). I løpet av disse kampene ble han forfremmet til general.

Deretter deltok han aktivt i kampene i den store nordiske krig. I begynnelsen av krigen reiste han til Novgorod for å rekruttere nye styrker. Samtidig ble han utnevnt til Novgorods guvernør. I mars 1701, på grunn av avtalen med den polske konge August II, ble Repnin sendt med 19 infanteriregementer til Livland for å forsterke feltmarskalk Steinaus armé. Etter nederlaget som Steinau led mot Karl XII ved Riga førye Repnin sin hær over Druja og Opotjka til Pskov og forente den med generalfeltmarskalk Sjeremetevs armé.

Senere deltok han i Nöteborgs (1702), Nyenskans (1703) og Narvas (1704) erobringer, og fra slutten av 1704 til 1707 førye han småkrig mot svensker i Baltikum og Hviterussland.

I slaget ved Golovtsjin (1708) førte Repnin befsl over russiske styrker på venstreflanken. Svenskene drev bort hans divisjon, som retirerte i uorden til en skog. Han klarte å stanse sine styrker og gjenoppta striden, men da patronene tok slutt ble han tvunget til å fortsette retretten.

Peter den store var misfornøyd med Repnins handlemåte i slaget, og derfor stilte han generalen for krigsrett, der han ble degradert til menig soldat.

Han gjenopprettet sin posisjon etter den rolle han spilte i seieren i slaget ved Lesnaja. Under slaget ved Poltava hadde han kommandoen over sentrum, og ble deretter overført til området ved Østersjøen.

Han var deretter guvernør for det russiske Guvernementet Livland i perioden 1719–1726,. Han etterfulgte Aleksandr Danilovitsj Mensjikov som krigsminister da Mensjokov falt i unåde og Katarina I gjorde ham til feltmarskalk.

Referanser

Guvernementet Livland
Russisk adel
Personer fra den store nordiske krig
Personer fra Moskva
Fødsler i 1668
Dødsfall i 1726